क’कराझार,फेब्रुवारि 5: स्रिरामपुर ओनसोलाव क्रिस्न’ मिस्रा समाजजों सामलाइजानाय बिमा बिफा गैजायै एबा मावरिया गथ’साफोर थाग्रा न’आव मावरिया गथ’साफोरनो सा 5 खौरांगिरिफोरा लोगो नांनानै कम्बल रान्नानै होदों।
 खौरां मोन्नाय बादिब्ला खौरांगिरिफोर फारियै- स्वपन इस, जियाहुर रहमान, कामाक्या सरकार, दुलाल चन्ड्र राय आरो अरुन गुप्त बिथांमोनहा सा 20 मावरिया गथ’साफोरनो दुंब्रुद सि एबा कम्बल रान्नानै होदों।
 क्रिस्न’ मिस्रा समाजआ फोरमायहरनाय बादिब्ला सिगां मावरिया गथसाफोर थाग्रा न’आव गासै सा 55 मावरिया गथ’साफोर दंमोन।  नाथाय रांनि आंखाल आरो गुबुन गुबुन जेंनाफोरनि थाखाय दासान्दि सा 20 मावरिया गथ’साफोरा थायो। 